open-index/open-wikipedia-markdown huggingface dataset:
Bazli Hazwan

**Bazli Hazwan Che Osman** atau lebih dikenali sebagai **Bazli UNIC** (lahir 8 September 1984 di Perlis dan dibesarkan di Kota Tinggi, Johor). Bazli merupakan salah seorang anggota asal kumpulan nasyid UNIC dari tahun 2002 sehingga kini bersama-sama Fitri Haris (juga anggota asal UNIC) dan Fakhrul Radhi, malah beliau juga merupakan satu-satunya anggota asal yang bertahan dan tidak pernah keluar dari UNIC. Beliau juga merupakan graduan lulusan diploma Al-Quran & Sunnah dari Kolej Universiti Islam Antarabangsa Selangor atau lebih dikenali sebagai KUIS. Beliau pernah melanjutkan pelajaran di Universiti Al-Azhar, Mesir dalam bidang Usuluddin.

Beliau juga merupakan anak sulung daripada 8 adik-beradik di mana mempunyai 5 orang lelaki dan 3 orang perempuan. Berasal dari keluarga pendidik, beliau turut berbakat dalam mengubah lirik lagu dalam album UNIC itu sendiri dengan menambahkan perkataan **Di** di depan bait ayat **Atas Nama Cinta**.

## Pautan luar
* 
* 
* 
* 
*
Azan Addin bin Abdul Wahab

**Azan Addin bin Abdul Wahab** atau juga dikenali sebagai **Azan** (lahir 11 Julai 1974) merupakan salah seorang dari anggota kumpulan Ruffedge. 

Beliau juga merupakan salah seorang komposer bagi kumpulan Ruffedge. Di antara hasil karya beliau ialah lagu hit Ruffedge bertajuk *Bila Rindu dan Seperti Mereka*

## Kehidupan Awal

Dilahirkan pada 11 Julai 1974 di Ipoh, Perak, Malaysia. Ayah beliau Abdul Wahab Hashim merupakan seorang guru yang di akhir perkhidmatan merupakan salah seorang pengarah di Kementerian Pendidikan. Ibu pula seorang ahli masakan yang menjalankan perniagaan penyediaan makanan katering. Beliau merupakan anak ketiga dari lima adik-beradik.

Bakat awal beliau lebih cenderung kepada bidang senilukis yang menjurus kepada seni komik. 

Abang kandung beliau turut terlibat dalam bidang seni iaitu Pot Amir (bekas anggota kumpulan Innuendo).

## Kehidupan Peribadi

Setelah berkenalan semenjak tahun 1994 Azan akhirnya mendirikan rumahtangga bersama gadis pilihannya Syazreen Shaik Rahmat pada 31 Ogos 2003 dan telah dikurniakan seramai lima orang cahayamata, tiga lelaki dan dua perempuan.

## Kerjaya

Pernah bekerja sebagai pelukis komik di bahagian publikasi dan komik Anak-anak Sidek (J.A.S)

Kemudian pada tahun 1997 di bahagian publikasi dan komik di Keluang Man (UAS Animation Studios)

Tahun 1998 akhirnya beliau membuat keputusan untuk menumpukan sepenuh perhatian kepada minat terhadap seni nyanyian bersama kumpulan yang ditubuhkan bersama kenalan-kenalan hip-hop dan r&b di arena “underground”. Kumpulan itu bernama Vibe pada asalnya ditukarkan nama kepada Ruffedge. Beliau beraksi bersama Ruffedge sehingga tahun 2009 apabila anggota-anggota kumpulan membuat keputusan untuk berehat.

Setelah kumpulan Ruffedge bercuti pada tahun 2009 beliau kemudian bersama beberapa orang rakan dari kumpulan Ruffedge, VE dan Innuendo bersama-sama menerajui kumpulan Al-Mawlid yang menyampaikan lagu-lagu kerohanian pada tahun 2010.

Pada tahun 2017, beliau kembali bersama Ruffedge dan terus beraksi sehingga kini.

*Artikel utama:* Ruffedge

## The Masked Singer Malaysia

Pada hujung tahun 2023, beliau telah menyertai program realiti nyanyian The Masked Singer Malaysia musim keempat dengan mengenakan kostum berbentuk jagung yang diberi nama **Abang Jagung**. Beliau berjaya bertahan sehingga minggu keenam sebelum tersingkir.

## Diskografi
;Album bersama Ruffedge
* *[[Defined (album 2004)|Defined]]* (2004)
* *[[Ruffera]]* (2005)

;Album bersama Al-Mawlid
* *Al-Mawlid* (2010)

;Single
* *Aku Takut* (2024) - (OST filem Reversi)

## Filemografi

### Filem

## Lihat juga

* Ruffedge

## Rujukan

## Pautan luar
* Al-Mawleed beri sinar, Oleh MOHD. ALIF ABU BAKAR
* Bersatu di kelas agama
Amer Munawer bin Yusoff

**Amer Munawer bin Yusoff** (lahir 6 Oktober 1977) atau juga dikenali sebagai **Amer Ruffedge** merupakan bekas anggota kumpulan Ruffedge yang pernah popular pada awal hingga pertengahan dekad 2000-an. 

Beliau menyertai kumpulan tersebut pada tahun 2003 dan sempat menghasilkan empat buah album sebelum mengundurkan diri pada tahun 2007. 

Pada tahun 2010 Amer menubuhkan kumpulan Al-Mawlid yang menyampaikan lagu-lagu selawat.

Setelah 10 tahun meninggalkan Ruffedge, Amer kembali menyertai kumpulan Ruffedge selama setahun sebelum meninggalkan kumpulan itu buat kali kedua.

## Diskografi

### Bersama Ruffedge
Lihat ''Ruffedge''

### Bersama Al-Mawlid
Lihat ''Al-Mawlid''

### Secara solo

# Seluruh Mahabbah (EP - 2010)
# CintaMu (Single - 2023) feat. Abdul Rahim Inteam & Syed Yassin
# Lebih 1000 Bulan (Single - 2024) feat. Hisyam Elharith

## Lihat juga
*Azan Addin bin Abdul Wahab
*Mohd Kamaruzaman Zain bin Abdul Hamid
*Syed Mohammad bin Syed Abdullah
*Farrish Zaquan bin Ramli

## Rujukan

## Pautan luar
* Amer Ruffedge dalami ilmu agama
* Biodata Profil Amer Munawer
* Al-Mawleed beri sinar, Oleh MOHD. ALIF ABU BAKAR
Fitri Haris

**Mohamad Fitri bin Mohamad Haris** atau dikenali sebagai **Fitri Haris** merupakan salah seorang penyanyi nasyid yang terkenal di Malaysia dan dilahirkan pada 5 Jun 1984 di Kuala Pilah, Negeri Sembilan. Fitri yang juga dikenali sebagai Pit atau Angah merupakan anggota kumpulan nasyid terkenal, UNIC (2002-2009, 2022-kini) di mana beliau merupakan anggota terawal dan pengasas kumpulan tersebut pada hujung tahun 2001 bersama dua orang sahabatnya iaitu Bazli dan Wan Shah.

## Latar belakang dan kerjaya
Fitri Haris memulakan pendidikan menengahnya di Sekolah Menengah Kebangsaan Tun Habab di Kota Tinggi, Johor di Tingkatan 1 sehingga Tingkatan 3 dan merupakan senior kepada Halim Ahmad yang merupakan anggota kumpulan Devotees. Kemudian, Fitri menyambung pengajiannya di Sekolah Menengah Kebangsaan Agama Bandar Penawar juga di Kota Tinggi dan di sekolah itulah beliau mula berkawan dengan Bazli yang kemudiannya membawa kepada penubuhan kumpulan UNIC pada tahun 2001.

Setelah menamatkan SPM, beliau kemudiannya menyambung pengajian di Universiti Islam Antarabangsa Malaysia (UIAM) Gombak dalam jurusan Ilmu Wahyu sebelum menuntut ilmu di peringkat Sarjana dalam jurusan industri di Universiti Malaya. Sekitar tahun 2014, beliau menyambung pengajiannya di New Zealand sebelum berlepas ke University of Nottingham, United Kingdom untuk mengambil Ijazah Doktor Falsafah (PhD) dalam bidang muzik Islamik pada tahun 2016.

Selain menyanyi, Fitri kini bekerja sebagai salah seorang tenaga pengajar dalam unit SCIMPA di Universiti Utara Malaysia (UUM), Sintok, Kedah secara sepenuh masa.

## Kehidupan peribadi
Ketika beliau berusia 19 tahun, beliau pernah mendirikan rumah tangga dengan pilihan hatinya yang berasal dari Singapura. Hasil daripada perkahwinan tersebut, beliau dikurniakan seorang anak, namun jodoh perkahwinan mereka tidak panjang dan bertahan selama lima tahun.

Kemudian, beliau menyambung semula cita-citanya untuk menjadi pensyarah dengan memasuki Universiti Malaya, Kuala Lumpur dalam jurusan perniagaan kecil dan sederhana di peringkat Ijazah Sarjana. Tidak lama kemudian, beliau berpeluang melajutkan pelajaran dan berangkat ke New Zealand untuk menyambung latihan industri. Sementara menunggu untuk ke New Zealand, beliau telah bekerjasama dengan Arteffects International, menghasilkan album himpunan *Zikir Terapi Munajat*.

Pada tahun 2012, beliau telah mendirikan rumah tangga yang berlangsung di Kajang, Selangor dan perkahwinan ini telah berakhir selepas perkahwinan ini bertemu titik tolak. Bukan segalanya indah apabila hidup bersama dengan seseorang yang mempunyai masa silam dan mempunyai anak, perkahwinan kedua ini jua berakhir pada tahun 2014.Walau pelbagai tomahan dan pendapat dari masyarakat, Beliau tetap meneruskan kehidupan dan cita-citanya. Kini, beliau hanya menumpukan perhatiannya pada pembelajaran beliau dalam peringkat PhD dalam bidang yang diceburinya di peringkat Ijazah Sarjana Muda di Nottingham, United Kingdom. Pada tahun 2016, beliau juga sibuk mempromosikan dan memperkenalkan single beliau, iaitu "Garis Takdir".

## Diskografi

## Bibliografi
* 

## Rujukan

## Pautan luar
* 
* 
* 
*
Wan Sharifuddin bin Wan Hassan

**Wan Sharifuddin bin Wan Hassan** (lahir 28 Mei 1984) yang dikenali sebagai **Wan Shah** merupakan bekas anggota kumpulan UNIC (2002-2004) juga merupakan pengasas kumpulan penyanyi Malaysia nasyid UNIC yang terawal merancang dan menubuhkan kumpulan nasyid remaja yang menyampaikan lagu-lagu berirama nasyid. Sebelum beliau mengundur diri dari kumpulan UNIC pada tahun 2004, beliau juga telah memegang watak pengawas sekolah bersama Fitri Haris dalam telemovie **See You Di IPT** pada tahun 2004 sebagai kemunculan terakhirnya bersama UNIC.

## Biografi
Dilahirkan di Pengkalan Chepa, Kelantan pada  beliau menjadi pengurus A&R D'Mind Music Entertainment ketika bersama UNIC dan selepas meninggalkan kumpulan itu. Antara projek ketika berliau bersama syarikat D'Mind Music Entertainment adalah seperti penubuhan kumpulan nasyid baru Devotees, projek Telemovie See You Di IPT UNIC kerjasama bersama Hijjaz Records.

Beliau pernah bersama menjayakan sebuah program Cahaya Kasih kerjasama Group Inspirasi Unik dan sebuah sekolah PPDK Nusajaya pada tahun 2010 dengan sebuah lagu bertajuk Cahaya Kasih ciptaan sepenuhnya oleh Wan Shah sendiri, tujuan program ini adalah untuk mengutip dana bagi membantu golongan kurang upaya dengan mengadakan sebuah pementasan teater yang bertajuk Primadona (Perahu Mimpi) yang berlangsung di UTM Skudai, UiTM Segamat, dan Dewan MaTiC Jalan Ampang yang mana Zamri Pangat sebagai Pengarah untuk pementasan Teater tersebut, selain itu perlakon yang terlibat untuk menjayakan pementasan itu adalah seperti Bell Ngasri, Anne Ngasri, Maulana Af, Linda Jasmine dan Que Haidar.

Beliau juga pernah mencipta sebuah lagu yang dinyanyikan oleh sebuah kumpulan kanak-kanak Soleh-in sempena Tilawah Alquran peringkat kebangsaan (MTQ) pada tahun 2012 yang bertajuk "Tangguh Solat".

Kini Wan Shah masih aktif didalam industri muzik sebagai tulang belakang beberapa projek mega dan aktif mencipta lagu untuk iklan,produk,komersial, untuk artis dan lain-lain.

## Pautan luar
* http://www.hijjaz.com.my/unic/wanshah.html
* https://www.facebook.com/wanshah.wanshahrecords
* https://www.youtube.com/watch?v=g_JYMy-Pesw
* https://www.youtube.com/watch?v=9YiIQcP59Nk
* https://www.youtube.com/watch?v=YzKUGADvJNM
* https://www.youtube.com/watch?v=yvMS4Zsf7UI
* https://www.youtube.com/watch?v=vA-aOpeTc1I
Syed Mohammad bin Syed Abdullah

Syed **Mohammad bin** Syed **Abdullah** (juga dikenali sebagai **Mode**; lahir 1 Januari 1976) merupakan salah seorang daripada anggota kumpulan Ruffedge.

Beliau menyertai Ruffedge pada tahun 2000 tetapi mengundurkan diri lima tahun kemudian untuk menumpukan perhatian pada kerjaya profesional senibina.

Beliau kemudian bersama rakannya Amer Munawer bin Yusoff menyertai kumpulan Al-Mawleed yang menyampaikan lagu-lagu nasyid.

## Diskografi

### Bersama Ruffedge
Lihat ''Ruffedge''

## Lihat juga
*Azan Addin bin Abdul Wahab
*Mohd Kamaruzaman Zain bin Abdul Hamid
*Farrish Zaquan bin Ramli
* Amer Munawer bin Yusoff

## Rujukan

## Pautan luar
* Al-Mawleed beri sinar, Oleh MOHD. ALIF ABU BAKAR
Jaundis

**Jaundis**, juga dikenali sebagai **ikterus**, ialah pigmentasi kekuningan atau kehijauan pada kulit dan sklera akibat paras bilirubin yang tinggi. Jaundis pada orang dewasa biasanya merupakan tanda yang menunjukkan kehadiran penyakit asas yang melibatkan metabolisme hem yang tidak normal, disfungsi hati, atau halangan saluran hempedu. Kelaziman jaundis pada orang dewasa jarang berlaku, manakala jaundis pada bayi adalah perkara biasa, dengan anggaran 80% terjejas semasa minggu pertama kehidupan mereka. Gejala jaundis yang paling biasa dikaitkan ialah kegatalan, najis berwarna pucat, dan air kencing berwarna gelap.

## Rujukan

## Lihat juga
* Demam kuning dewasa
Sunday (kumpulan muzik)

Kumpulan **Sunday ** merupakan sebuah kumpulan pemuzik dan penyanyi yang aktif di Malaysia.  Kumpulan ini menyampaikan lagu-lagu Melayu. 

Kumpulan Sunday adalah anak didik kepada gitaris Slam iaitu Shah Slam.

## Anggota
* Ronnie - Penyanyi
* Elly - Gitar
* Kamal - Bass
* Ajib - Dram

## Diskografi
### Album
* Hari Minggu Yang Bingung (2001)

### Single
* Semakin Hampir Semakin Jauh (2001)
* Kau (2001)
* Ingin (2001)
* Kupu-Kupu Siang (2001)
* Mawar Merah (2001)

## Pautan luar
Darah tinggi

Tekanan darah adalah tekanan yang dikenakan terhadap pembuluh arteri semasa peredaran darah yang disebabkan oleh denyutan jantung. **Darah tinggi** atau **Hipertensi** (Inggeris = Hypertension) merujuk kepada Tahap tekanan darah yang meningkat lebih tinggi dari tahap biasa secara kronik. Pesakit yang mempunyai sekurang-kurangnya tiga bacaan tekanan darah yang melebihi 140/90 mmHg semasa berehat dijangka mempunyai keadaan darah tinggi.

Kadar tekanan darah tidak sama sepanjang masa. Ia sering berubah-ubah mengikut keperluan badan anda. Jika tekanan darah anda tinggi, doktor anda akan memeriksa semula tekanan darah anda untuk beberapa kali bagi menentukan kadar tekanan darah anda yang sebenar.

Tekanan darah ada dua ukuran dan biasanya diukur seperti berikut - 120 /80 mmHg. Nombor atas (120) menunjukkan tekanan ke atas pembuluh arteri akibat denyutan jantung. Ia dipanggil tekanan sistolik. Nombor bawah (80) menunjukkan tekanan semasa jantung berehat di antara pengepaman. Ia dipanggil tekanan diastolik. Masa yang paling baik untuk mengukur tekanan darah adalah semasa anda rehat dan dalam keadaan duduk atau baring.

## Punca

Menurut kertas penyelidikan April 2007 yang dihasilkan oleh pakar sains British, penyakit vaskular otak adalah punca tekanan darah tinggi, bukannya penyakit vaskular pada jantung seperti yang dipercayai sebelum ini. Protein yang terdapat pada otak yang dikenali sebagai JAM-1 didapati bertanggungjawab bagi memerangkap sel darah putih yang kemudian menyebabkan keradangan dan menghalang aliran darah, mendorong kepada kekurangan bekalan darah pada otak yang kemudian mengawal tekanan darah dalam badan.

## Lihat juga
* Tekanan darah

## Rujukan

## Pautan luar
* Maklumat mengenai darah tinggi oleh Kementerian Kesihatan Malaysia 
* Lebih lanjut mengenai darah tinggi
* Rawatan Darah Tinggi/Saluran Darah 
* 
* High Blood Pressure  from the Heart and Stroke Foundation of Canada
* High Blood Pressure  from MedlinePlus
* A guide to lowering high blood pressure from the National Heart, Lung, and Blood Institute
* The DASH diet from the National Heart, Lung, and Blood Institute
* High Blood Pressure (from the American Heart Association)
* High Blood Pressure and Kidney Disease  from The National Kidney and Urologic Diseases Information Clearinghouse

### Kajian utama
* The Framingham Heart Study
* Information on ALLHAT
Tekanan darah

**Tekanan darah** () merujuk kepada tekanan yang dikenakan oleh darah pada pembuluh arteri darah ketika darah di pam oleh jantung keseluruh anggota tubuh badan manusia. Tekanan darah di buat dengan mengambil dua ukuran dan biasanya diukur seperti berikut - 120 /80 mmHg. Nombor atas (120) menunjukkan tekanan ke atas pembuluh arteri akibat denyutan jantung. Ia dipanggil tekanan sistolik. Nombor bawah (80) menunjukkan tekanan semasa jantung berehat di antara pengepaman. Ia dipanggil tekanan diastolik. Masa yang paling baik untuk mengukur tekanan darah adalah semasa anda rehat dan dalam keadaan duduk atau baring..

Sekiranya tekanan darah didapati sentiasa lebih tinggi dari kadar biasa secara berlarutan seseorang itu dikatakan mengalami masalah darah tinggi. Pesakit darah tinggi mesti sekurang-kurangnya mempunyai tiga bacaan tekanan darah yang melebihi 140/90 mmHg semasa berehat.
Racun

Dari segi biologi, **racun** ialah bahan yang menyebabkan kecederaan, kesakitan, kemudaratan, atau kematian kepada sesuatu organisma, biasanya melalui tindak balas kimia atau aktiviti lain pada tahap molekul, sekiranya mencapai tahap kuantiti yang tertentu.

Sesetengah racun juga merupakan toksin, dan perbezaan antara keduanya tidak selalu dibezakan, walaupun di kalangan pakar sains. Perkataan "toksik" atau "beracun" saling digunakan. Selain itu, racun juga kadangkala dibezakan dengan bisa. Bila dibezakan, toksin biasanya bermaksud racun yang dihasilkan melalui proses biologi, manakala bisa khusus kepada toksin yang disuntik atau disengat.

Dalam bidang kimia dan fizik, racun merupakan bahan yang menghalang tindak balas, sebagai contoh dengan bergabung pada pemangkin.
Radar

**Radar** - suatu kependekan baru digunakan untuk pengesanan dan pengukuran atau pengarahan radio (**''ra**dio **d**etection / **d**irection **a**nd **r**anging*) - merupakan sistem untuk mengesan, mengukur (menentukan jarak) dan memeta objek seperti [[kapal terbang]] dan [[hujan]]. Gelombang radio yang kuat dipancarkan, dan penerima mendengar untuk gema yang terpesong. Dengan menganalisa signal, pemesong boleh ditemui dan kadang kala di kenal pasti. Walaupun jumlah signal dikembalikan kecil, signal radio boleh dikesan dengan mudah dan diperkuatkan.

Gelombang radar radio boleh dihasilkan dengan mudah pada kekuatan yang diingini, boleh dikesan walaupun dengan kuasa rendah, dan kemudiannya diperkuatkan beberapa kali ganda. Oleh itu, radar sesuai untuk mengesan objek pada jarak jauh di mana cara lain seperti bunyi, daya penglihatan, menjadi terlalu lemah untuk digunakan.

== Binaan ==
Sebuah radar itu terdiri daripada komponen-komponen berikut:
* [[Pemancar]] yang menjana isyarat radio melalui pengayun seperti [[klistron]] atau [[magnetron]] dan dikawal tempoh ayunannya menggunakan [[pemodulatan|pemodulat]].
* [[Pandu gelombang]] yang menghubungkan transmiter dengan antena.
* [[Pendupleks]] yang bertindak sebagai suis antara antena dan transmiter, atau menggantikan peranan penerima signal apabila antena digunakan dalam kedua-dua situasi.
* Penerima (*receiver'') yang direka agar dapat menerima gelombang berbentuk tertentu.
* Pemproses yang menukarkan isyarat kepada paparan yang boleh dibaca oleh manusia melalui peranti output khas.
* Bahagian elektronik yang mengawal kesemua alatan dan antena untuk melakukan imbasan radar yang dikehendaki perisian.
* Suatu penghubung untuk mematikan alatan dan paparan pengguna.

## Kegunaan
Pesawat-pesawat udara dipasangkan dengan alatan radar yang memberikan amaran mengenai pesawat atau halangan lain yang mendatangi laluan mereka serta memberikan maklumat cuaca persekitaran dan bacaan altitud yang tepat. 

Radar laut khas digunakan untuk mengukur bearing dan jarak kapal-kapal agar dapat mengemudi, serta mengelakkan perlanggaran daripada berlaku serta  menetapkan kedudukan di laut apabila berada dalam jarak persisiran atau tiitk rujukan yang tetap seperti pulau-pulau, apungan dan kapal suar yang berkeliaran. Sistem trafik berasaskan teknologi ini juga digunakan untuk mengawasi dan mengawal pergerakan kapal di perairan yang sibuk seperti dalam pelabuhan besar.

Sistem ini juga digunakan dalam bidang kaji cuaca untuk mengawasi pergerakan kerpasan dan angin setempat, malah menjadi alat yang penting dalam peramalan cuaca jangka pendek serta pemerhatian fenomena cuaca yang dahsyat seperti ribut petir dan salji, puting beliung dan sebagainya.

## Rujukan

## Pautan luar
http://www.radartutorial.eu
Patricia Robert

**Patricia Robert**/**Nurul Nadhira Patricia Robert** (lahir 17 Oktober 1974) atau lebih dikenali sebagai **Pat Candy** ialah penyanyi, pemuzik dan penulis lagu Malaysia. Beliau dikenali sebagai vokalis dan pemain gitaris kedua bagi kumpulan rock wanita, Candy.

## Kehidupan peribadi
Beliau merupakan isteri kepada penerbit dan gitaris handalan, Edrie Hashim sejak 2002 dan mempunyai dua anak lelaki. Sebelum berkahwin dengan Edrie, beliau pernah berkahwin lain dan mempunyai seorang anak perempuan.

## Rujukan


## Pautan luar
*
Bendalir perikardium

**Bendalir perikardium** merujuk kepada cecair yang terdapat di dalam perikardium yang bertujuan mengurangkan geseran antara jantung dengan dinding perikardium ketika jantung berdegup.
Perikardium

**Perikardium** merupakan kantung dwi-lapisan yang menyelaputi jantung dan akar pembuluh agung. Perikardium mengandungi sedikit cecair perikardial yang melincirkan pergerakan jantung dengan karung perikardial.

## Lapisan
Perikardium boleh dibahagikan kepada dua lapisan iaitu *fibrous pericardium* dan *serous pericardium*. *Serous pericardium* pula boleh dibahagikan lagi kepada dua lapisan.

***Fibrous pericardium*** adalah lapisan terluar. Ia dibina daripada tisu penghubung. Ia berfungsi bagi melindungi jantung dan melekatkan jantung kepada struktur sekeliling.

***Serous pericardium*** berfungsi merembeskan pelincir yang mengurangkan geseran pergerakan jantung semasa degupan. Ia terbahagi kepada dua lapisan:
* *Parietal serous pericardium* (luar).
* *Visceral serous pericardium* (dalam) atau dikenali sebagai epikardium.

Kedua-dua lapisan *serous pericardium* (iaitu *parietal serous pericardium* dan *visceral serous pericardium*) membentuk ruang yang dipanggil ruang perikardial. Cecair pelincir yang dirembeskan oleh kedua-dua lapisan ini dikenali sebagai cecair perikardial. Ruang perikardial mengandungi antara 15-50 ml cecair perikardial.
Kuliah Cinta

***Kuliah Cinta*** ialah sebuah filem komedi romantik Malaysia 2004 arahan Abdul Razak Mohaideen. Filem ini dibintangi oleh Erra Fazira dan Yusry KRU sebagai watak utama.

## Sinopsis
Filem ini mengisahkan kehidupan remaja di alam kampus yang dilalui Jojo (Johana) dan Faramy. Mereka berkawan baik, namun, segalanya berubah apabila tibanya sesi kemasukan pelajar junior di Universiti tempat mereka belajar. Sebagai senior, mereka dipertanggungjawabkan untuk menjalankan program induksi untuk pelajar-pelajar baru dan dalam diam Faramy telah terpikat kepada pelajar junior bernama Ayu. Kehadiran Ayu menjejaskan keakraban Jojo dan Faramy sedangkan mereka berkawan baik sejak di bangku sekolah lagi. Jojo yang berasa tersisih mengambil keputusan untuk menyertai program pertukaran pelajar ke Australia bagi melupakan Faramy.

## Pelakon
* Erra Fazira sebagai Jojo / Johanna 
* Yusry KRU sebagai Faramy
* Cico Harahap sebagai Johan 
* Saiful Apek sebagai Tukiman 
* Zahida Rafik sebagai Ajnabee 
* Azza Zawari sebagai Nerina
* Yassin Senario sebagai Faizal
* Zahnita Wilson sebagai Ayu
* Farid Kamil sebagai Amirul
* Azman Ahmad sebagai Azman
* Mohd Khafairil sebagai Lim Kim Pak
* Simone sebagai Fransiska
* Wahida Hanim sebagai Mahani
* Rafidah Shaari sebagai Annie
* Abdul Shukor Mohaideen sebagai Profesor
* Azhari Zain sebagai En. Aziz

## Pautan luar
*
Norman Abdul Halim

Dato' **Norman bin Abdul Halim** (lahir 5 Februari 1972) ialah salah seorang daripada ahli kumpulan KRU. Beliau juga merupakan Pengasas dan Ketua Pegawai Eksekutif KRU Studios. Beliau juga menjadi Pengerusi Persatuan Industri Rakaman Malaysia pada 2010.

## Biografi
Norman dilahirkan pada 5 Februari 1972 di London, England dan dibesarkan di Kuala Lumpur, Malaysia. Beliau merupakan anak sulung daripada empat beradik kepada pasangan Abdul Halim bin Kamal dan Zarina binti Abdul Wahab Fenner. 

Beliau bersama dua adik lelakinya, Yusry dan Edry menubuhkan KRU pada 1992, yang mana beliau merupakan penyanyi rap dalam kumpulan ini. Antara lagu nyanyiannya bersama KRU ialah "Cherrina", "Diari Metropolitan", "Fanatik", "Won’t Look Back" dan "C’mon Lah" yang kesemuanya menampilkan nyanyian rap beliau. 

Pada 8 Julai 2009, Norman berkahwin dengan Datin Dr. Shireen M. Hashim, pasangan ini berkahwin di Masjid Saidina Umar Al-Khattab dan dihadiri oleh keluarga, saudara-mara dan sahabat handai. Datin Dr. Shireen ialah sepupu kepada Milia Mohammad, isteri kepada adik Norman, Edry.

Pada Januari 2016, beliau dianugerahkan gelaran Dato’ oleh Sultan Pahang, Almarhum Sultan Haji Ahmad Shah bersempena dengan keputeraan baginda. Beliau merupakan antara 85 penerima Darjah Indera Mahkota Pahang (DIMP) yang membawa gelaran **Dato**', penerima lain termasuk penerbit Ziela Jalil dan pelakon Hans Isaac. Beliau juga berhasrat untuk membangunkan industri kreatif di Pahang.

Pada 18 April 2018, Norman mewakili anggota KRU - Yusry dan Edry mengumumkan pembubaran mereka selepas konsert terakhir mereka, Konsert Gergasi KRU25 yang akan berlangsung di Istana Budaya selama tiga hari mulai 4 hingga 6 Mei 2018, dengan tiket sebanyak 80 peratus telah dijual. Norman turut memaklumkan entiti KRU dalam bidang perniagaan akan tetap berterusan dan beroperasi seperti biasa.

## Diskografi

## Filemografi

### Filem

### Drama

### Telefilem

## Penghargaan
### Penghargaan Malaysia
*  :
**  Darjah Indera Mahkota Pahang (DIMP) - **Dato**' (2016)

## Lihat juga
* KRU

## Rujukan

## Pautan luar
*
Edry Abdul Halim

**Edry Abdul Halim** (lahir 28 April 1976) merupakan salah seorang daripada anggota kumpulan KRU, penerbit muzik, penggubah lagu dan pemain synthesizer Kumpulan Mojo.

## Kehidupan awal
Edry dilahirkan pada 28 April 1976 di Petaling Jaya, Selangor. Beliau merupakan anak ketiga daripada empat beradik kepada pasangan Abdul Halim bin Kamal dan Zarina binti Abdul Wahab Fenner.

## Kerjaya

### KRU

Edry merupakan salah seorang ahli pengasas kumpulan KRU bersama dua abangnya, Norman dan Yusry sewaktu penubuhannya pada 1992 ketika Edry berusia 16 tahun. Beliau merupakan penyanyi kumpulan ini dan kebanyakan lagu-lagu nyanyian KRU dicipta oleh beliau. Edry juga berbakat dalam mencipta lagu, banyak lagu-lagu yang menjadi kegemaran dan kegilaan orang ramai. Antara nama-nama besar yang pernah bekerjasama dengan beliau antaranya Stacy, Adam, Ezlynn, Caliph Buskers, Mawi, Rabbani dan ramai lagi. Selain itu, beliau juga merupakan salah seorang ahli kumpulan Mojo.

Pada 18 April 2018, KRU mengumumkan pembubaran mereka selepas konsert terakhir mereka, Konsert Gergasi KRU25 yang akan berlangsung di Istana Budaya selama tiga hari mulai 4 hingga 6 Mei 2018, dengan tiket sebanyak 80 peratus telah dijual.

## Kehidupan peribadi
Edry mendirikan rumah tangga bersama Milia Mohammed pada November 1999 dan dikurniakan empat orang cahaya mata iaitu Emil, Edylia dan Emery. Anak bongsu, Elya  pula dilahirkan pada bulan Jun 2010. Anak ketiga beliau, Emery menghidap penyakit autisme.

## Diskografi

### Album studio
*Hitman (2011)

### Lagu ciptaan
Edry telah menghasilkan lebih daripada 500 lagu dan pernah diiktiraf oleh MACP sebagai komposer dengan pendapatan terbanyak dari tahun 2014-2016 . Antara lagu ciptaan beliau adalah:

## Filemografi

### Filem

### Drama

### Televisyen

## Lihat juga
* KRU

## Rujukan

## Pautan luar
*
Miss Malaysia

**Miss Malaysia** adalah gelaran kepada gadis Malaysia yang memenangi pertandingan ratu cantik di peringkat negara sebelum dihantar untuk bertanding di peringkat antarabangsa.

## Miss Malaysia di Big Four Beauty Pageant

;Kunci Warna

### Miss Universe Malaysia

### Miss World Malaysia

### Miss Earth Malaysia

### Miss International Malaysia

## Miss Malaysia di minor pageant

;Color Key

## Lihat juga

## Status Miss Malaysia

Mereka yang beragama Islam dilarang untuk menyertai pertandingan ini berikutan fatwa pengharaman ratu cantik bagi mereka yang beragama Islam telah diwartakan tahun 1997 selepas melalui prosedur perundangan yang teliti, termasuk dibaca tiga kali di Dewan Undangan Negeri Selangor (ahli-ahlinya ketika itu mewakili UMNO, Gerakan, MCA, MIC dan juga DAP), dan akhirnya diperkenan Sultan Selangor.

25 bulan selepas diwartakan, tiga orang peserta ratu cantik beragama Islam telah ditangkap. Mereka yang menyertainya memberi alasan tidak mengetahui bahawa menjadi satu kesalahan berbuat demikian. 

Bagaimanapun akibat tekanan oleh pihak tertentu, kes itu dibuang begitu sahaja tanpa dihadapkan ke mahkamah. Tindakan ini dipersoalkan kerana dianggap salah guna kuasa, kerana sepatutnya tidak ada orang yang mengatasi undang-undang. Ia perlu dihadapkan ke mahkamah sebelum rayuan boleh dibuat kerana kejahilan undang-undang bukan satu alasan bagi melakukan kesalahan.

Pensyarah undang-undang, Dr Abd Aziz Bari, ketika mengulas hal berkenaan berkata: "Kejahilan undang-undang bukan satu alasan. Ini bukan "excuse". Mungkin anda boleh mengatakan itu untuk meminta kurang hukuman. Tapi undang-undang tidak pernah mengatakan bahawa bila awak tidak tahu, awak tidak dikenakan hukuman. Kalau macam itu susah jadinya. Semua orang akan mengaku tidak tahu undang-undang."

## Isu Agama Islam dalam Pertandingan di Negara Lain

Tindakan yang mengharamkan penyertaan pertandingan Miss Malaysia di kalangan penganut Islam kerana perlu mendedahkah aurat, telah dikritik sesetengah pihak yang tidak mementingkan aurat, dan yang menganggap sebagai tidak wajar dan masuk akal. Contohnya, di negara jirannya Indonesia yang majoritinya penganut Islam, pertandingan kecantikan di kalangan wanita Islam adalah dibenarkan. Malah, pemenang Miss World 2002, Azra Akin, berasal dari negara Islam Turki.

## Rujukan

## Pautan luar
* http://www.missmalaysia-world.com.my/
* http://malaydaily.blogspot.com/2005_03_01_malaydaily_archive.html
Vena kava inferior

**Vena kava inferior** terbentuk dari  gabungan urat iliak kiri dan kanan, naik secara retroperitoneum sepanjang  dinding posterior kaviti abdomen perut, anterior kepada saraf tunjang, dan ke kanan aorta perut (abdominal aorta) sebelum tamat di atrium kanan jantung.  Vena kava inferior membawa balik darah ke jantung dari seluruh bahagian tubuh di bawah diafragma, sementara vena kava superior membawa balik darah dari bahagian tubuh atas dari diafragma. Terdapat pengecualian kepada kedua-duanya. Dua contoh yang baik ialah sistem vena azigot dan di pleksus vena bersebelahan saraf tunjang, tetapi secara keseluruhannya, kenyataan di atas adalah benar.
Vena kava superior

**Vena kava superior** terbentuk dari gabungan urat brakiokefalik kiri dan kanan, urat innominat, dan tamat di atrium kanan jantung. Vena kava superior membawa balik darah dari bahagian atas badan dari diafragma, dan merupakan satu dari dua urat darah utama di dalam badan selain vena kava inferior.
Keupayaan tindakan

Dalam fisiologi, **keupayaan tindakan** (**<big>كاوڤايان تيندقن</big>**) merupakan peristiwa pendek di mana keupayaan membran elektrik suatu sel naik dan turun dengan pantas mengikuti lintasan yang selaras. Keupayaan tindakan berlaku dalam beberapa sel haiwan (di mana ia dipanggil sebagai sel mudah teruja) termasuklah sel otot, neuron dan sel endokrin serta beberapa sel tumbuhan. Dalam neuron, ia memainkan peranan dalam perhubungan antara sel ke sel.

## Bibliografi

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Pautan luar
* Aliran ion dalam keupayaan tindakan 
* Perambatan keupayaan tindakan 
* Pengenalan kepada Keupayaan Tindakan, *Neuroscience Online*
Otot rangka

**Otot rangka** merupakan sejenis otot berstria yang menghubungkan antara satu tulang ke tulang yang lain. Otot rangka digunakan untuk pergerakan dan postur badan, dengan mengenakan daya kepada tulang dan sendi melalui pengecutan. Otot rangka mengecut secara terkawal melalui stimulasi saraf.

Sel otot rangka mempunyai bentuk silinder panjang dan nukleus berbilang. Nukleus otot ini terdapat di bawah membran plasma yang mengosongkan bahagian tengah gentian otot untuk miofibril. Aturan unik ini membenarkan pergerakan yang lebih berkesan. Otot ini biasanya mempunyai salah satu hujungnya terlekat kepada tulang pegun seperti skapula, dan hujung satu lagi melintasi sendi dan melekat kepada tulang yang lain seperti humerus).

## Bagaimana otot rangka berfungsi
Kekuatan otot rangka selari dengan kawasan keratan lintangnya. Kekuatan badan pula bergantung kepada prinsip biomekanik (jarak di antara selitan otot dan sendi, saiz otot, dan sebagainya). Otot biasanya diatur berlawanan agar apabila satu kumpulan otot mengucup, satu kumpulan otot lagi mengendur.

Sel otot rangka dirangsangkan oleh asetilkolina yang di bebaskan di persimpangan neuromaskular oleh neuron motor. Apabila sel dirangsangkan, retikulum sarkoplasmanya akan membebaskan ion kalsium (Ca2+). Ini akan saling bertindak dengan miofibril dan, dengan itu, mendorong pengucupan otot (melalui mekanisma gelongsoran filamen. Selain kalsium, proses ini memerlukan adenosina trifosfat (ATP). ATP dihasilkan melalui proses yang memetabolismekan kreatina fosfat dan glikogen yang disimpan dalam sel otot serta glukosa dan asid lemak yang diperolehi daripada darah. 

Setiap neuron motor mengawal sekumpulan sel otot yang dikenali sebagai "unit motor". Apabila lebih tenaga diperlukan, dari apa yang dihasilkan oleh satu unit motor, lebih banyak unit dirangsangkan; ini dikenali sebagai "penglibatan unit motor". Jika lebih tenaga diperlukan dari apa yang boleh di dapati dari pengucupan unit semasa, neuron motor akan menghantar rangsangan tambahan; ini menyebabkan proses "penjumlahan pengecutan" yang meningkatkan tahap pengucupan. Jika otot mengucup secara maksima, ia dikatakan telah mencapai tahap "pengucupan tetanik".

## Gentian Merah dan Putih
Otot rangka mengandungi dua jenis gentian, digunakan untuk menghasilkan ATP; jumlahnya berbeza dari otot ke otot, dan dari seseorang dengan yang lain.

* Gentian merah ("sentak-perlahan") mempunyai lebih mitokondria, menyimpan oksigen dalam mioglobin, bergantung kepada metabolisme aerob dan dikaitkan dengan daya ketahanan; ia menghasilkan ATP lebih perlahan. Pelari maraton cenderung mempunyai lebih banyak gentian merah.
* Gentian putih ("sentak pantas") mempunyai kurang mitokondria, mampu untuk lebih berkuasa (tetapi lebih pendek) pengucupan, metabolisme ATP lebih pantas, dan lebih kemungkinan mengumpul asid laktik. Pengangkat berat dan pemecut cenderung mempunyai lebih gentian putih.

*Lihat juga*: otot kardium, otot licin.
Mr. Cinderella 2

***Mr Cinderella 2*** adalah sebuah filem drama romantik Malaysia 2003 arahan Din C.J. Filem ini merupakan kesinambungan untuk filem Mr. Cinderella (2002). Masih mengekalkan barisan pelakon yang sama seperti Erra Fazira, Yusry KRU, Opie Zami, M. Rajoli dan Khatijah Ibrahim. Turut membantu menjayakan filem ini adalah Maya Karin, Rashid Salleh dan Anita Sarawak.

## Sinopsis
Sambungan kepada "Mr. Cinderella" sebelumnya, filem ini dibintangi oleh Erra Fazira dan Yusry. Erra sebagai Puteri Megawati, wanita dibelakang tabir kepada Hakimi yang berjawatan sebagai CEO di Megapuri Bhd. Ketika Hakimi bergelut dengan karier barunya, dia berputus asa dan berhenti,  menyebabkan Puteri Megawati risau. 

Anisah (Maya Karin), President syarikat Agro Products jatuh hati kepadanya. Salah faham menyebabkan Hakimi menyangka Puteri Megawati telah memutuskan pertunangan mereka ketika dia berada di New Zealand, menyebabkan dia  menerima tawaran pekerjaan di syarikat Anis sebagai Pengarah Operasi. Pada masa yang sama, Shamsul yang mencintai Anis, patah hati dan menerima tawaran sebagai CEO di Megapuri Bhd. Tidak lama kemudian, Anis balik ke Malaysia disebabkan kematian bapanya Datuk Johan (Ismail Hutson) dan bertembung dengan Puteri Megawati.

Shamsul mengarah dua orang penculik menculik Anis semasa Anis balik ke Malaysia. Anis diselamatkan oleh Hakimi.

## Pelakon
* Yusry KRU sebagai Hakimi
* Erra Fazira sebagai Puteri Megawati
* Maya Karin sebagai Anisah
* Opie Zami sebagai Kumin
* M. Rajoli sebagai Sultan
* Khadijah Ibrahim sebagai Permaisuri
* Anita Sarawak sebagai Suria
* Helmi Gimmick sebagai Hassan
* Jalaluddin Hassan sebagai Penasihat Diraja
* Ismail Hutson sebagai Datuk Johan
* Rashid Salleh sebagai Shamsul Anuar
* Umie Aida sebagai Melur
* Jamali Shadat sebagai Pak Samad
* Harun Salim Bachik sebagai Kudin
* Azza Elite sebagai Azza
* Mohd Nor Bon sebagai Osman
* Said Prono sebagai Penjaga Parkir

## Runut bunyi
* "Berteman Sepi" - (Erra Fazira)
* "Ingin Tahu" - (Erra Fazira)
* "Dia" - (Fauziah Latiff)
* "Made in India" - (Alisha)

## Lokasi Penggambaran
Penggambaran dilakukan disekitar Kuala Lumpur, Shah Alam, dan Christchurch, New Zealand.

## Rujukan

## Pautan luar
*
Apendiks

**Apendiks** atau **Umbai cacing** atau **Umbai Usus** adalah lebihan pada usus perut. Sekiranya berlaku jangkitan ia boleh menyakitkan. Apendisitis yang teruk boleh menyebabkan apendiks pecah dengan pembentukan nanah di dalam rerongga abdomen atau peritonitis (jangkitan rerongga abdomen). 

Dalam anatomi manusia, apendiks atau dalam bahasa Inggeris, **vermiform appendix** (atau hanya **appendix**) adalah hujung buntu tiub yang bercantum dengan kaekum ( ''caecum'' ). 

Apendiks terbentuk ketika embrio dari kaekum. Dalam orang dewasa, apendiks berukuran purata 10 cm panjang tetapi berbeza antara from 2-20 cm. Sungguhpun lokasi asas apendiks agak tetap, lokasi penghujung apendiks boleh berbeza dari ( *retrocaecal* ) ataupun di pinggang ( *pelvis* ) sehinggalah terletak di ( *peritoneum* ).

Sungguhpun kebanyakan orang percaya apendiks tidak berguna dan organ sisi, sesetengah yang lain percaya bahawa apendiks mempunyai fungsi dalam sistem lymphatik ( ''lymphatic system'' ).

Operasi pembedahan membuang apendiks dikenali sebagai **appendektomi**.

Penyakit apendiks biasa bagi manusia adalah:
* Aappendikitis
* Karkinoid

## Pautan luar
* http://www.cgh.com.sg/health_public/pamphlet/Malay/appendix/appendix.html 
* "The vestigiality of the human vermiform appendix: A Modern Reappraisal" -- evolutionary biology argument that the appendix is vestigial
*Diyabet ve Obezite Cerrahisi
Demensia

**Demensia** (dari bahasa Latin *demens*) atau **nyanyuk** ialah kemerosotan fungsi kognitif akibat kecederaan atau penyakit pada otak melebihi dari apa yang dijangka dalam proses penuaan biasa. Demensia lazimnya berlaku akibat kerosakan otak, sama ada akibat kecederaan atau penyakit. Kawasan yang mempunyai kesan khusus ingatan, perhatian, bahasa dan menyelesaikan masalah, walaupun terutamanya pada tahap akhir penyakit, pesakit mungkin kabur tentang masa (tidak tahu hari apa, minggu, bulan, atau tahun), tempat (tidak tahu di mana mereka berada) dan orang (tidak mengenali diri sendiri). Pesakit juga mungkin menunjukkan tanda-tanda psikosis dan delirium.

## Diagnosis
Diognasa khusus membezakan antara jenis dementia (lihat di bawah) akan memerlukan paling kurang, rujukan kepada pakar, contohnya geriatrikian atau neurologis. Bagaimanapun, untuk menentukan dementia sebagai satu kemungkinan Pencapaian Ujian Mental Ringkas ( *Abbreviated Mental Test Score* ) boleh digunakan.

## Lihat juga
* Penyakit Alzheimer

## Rujukan

## Pautan luar

*
Soalnya Siapa?

**Filem Soalnya Siapa** merupakan filem komedi romantik Malaysia 2002 arahan pengarah yang sama iaitu Othman Hafsham dan dibintangi Erra Fazira, Afdlin Shauki dan Ellie Suriati. Filem ini merupakan kesinambungan filem Soal Hati lakonan Afdlin Shauki dan Erra Fazira pada tahun 2000.

## Sinopsis
Sambungan kisah percintaan antara Nurul Ain dengan Ahmad Daniel. Hubungan mereka kembali teruji apabila Ain mula bersikap dingin setelah muncul orang ketiga. Keputusan Ain menerima pinangan orang lain merupakan tamparan hebat kepada Daniel. Masalah semakin rumit apabila Daniel secara spontan membuat pengakuan bahawa Profesor Dr. Sofiah adalah tunangnya…
Bagaimanakah akhirnya kesudahan percintaan antara Nurul Ain dan Ahmad Daniel?

## Pelakon

### Pelakon utama
* Erra Fazira sebagai Nurul Ain 
* Afdlin Shauki sebagai Ahmad Daniel
* Ellie Suriati sebagai Profesor Dr. Sofiah 
* Zaibo sebagai Osman

### Pelakon pembantu
* Piee sebagai Shafie (Pak Lang)
* Khatijah Tan sebagai Normah (Mak Lang)
* Rashid Salleh sebagai Johari
* Wan Maimunah sebagai Nenek
* Sharifah Shahirah sebagai Tina
* Linda Onn sebagai Suraya
* Jaafar Onn sebagai Tok Kadi
* Yusni Jaafar sebagai Ibu Johari
* Aziz Sattar sebagai Bapa Johari
* Radhi Khalid

## Anugerah dan pencalonan

## Rujukan

## Pautan luar
*
Orkes Nirwana

**Kumpulan Orkes Nirwana** sebuah kugiran pop yeh-yeh berasal dari Johor Bahru yang ditubuhkan pada 25 Mac 1965. Kugiran in dipimpin oleh Datuk A. Rahman Hassan yang juga turut merupakan penyanyi untuk kugiran ini, bersama Datin Azizah binti Mohamad. 

## Ahli-ahli
# Datuk A. Rahman Hassan (penyanyi) 
# Datin Azizah binti Mohamad. (penyanyi)
# E. Elias (bass)
# B. Badrun (gitar rhythm)
# A. Rozie Ashari (tamborin) 
# M. Radzi Jamil (dram). 

## Diskografi
Menghasilkan lapan buah EP.

### Lagu-lagu
# Tak Mengapa
# Semoga Berjaya
# Hanya Untukmu
# Perpaduan Hidup 
# Kerana Fitnah.
Kawan (kumpulan muzik)

**Kumpulan Kawan** (atau **K**umpulan **A**rtis **Wan**ita), sebuah kumpulan penyanyi marhaban yang disertai oleh beberapa artis veteran lain. Antara anggotanya adalah :-
# Datin Azizah binti Mohamad juga ahli kumpulan Orkes Nirwana.
# Datin Orkid Abdullah
# Aspalela Abdullah, 
# Datuk Yusni Hamid, 
# Zalifah Ibrahim, 
# Hamidah Urip, 
# Maimunah Ahmad (pelakon Mak Jah) 
## Lagu-lagu

## Rujukan
  
## Pautan luar
* SOSEH SOSEH: Raja Hamidah kini uzur
Azizah binti Mohamad

**[[Datin]] Azizah binti Mohamad** merupakan penyanyi Kumpulan Orkes Nirwana yang juga pernah menyertai Kumpulan Kawan, yakni kumpulan marhaban yang disertai beberapa seniman veteran lain. Beliau telah mendirikan rumah tangga bersama Datuk A. Rahman Hassan.

Ketika era 60-an, pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah ""pop yeh-yeh"" telah diambil dari judul lagu popular The Beatles, (She Loves You - Yeh, Yeh, Yeh). Penyanyi pada zaman 1960-an biasanya diiringi oleh kumpulan kugiran.

Azizah Mohamad sering membuat persembahan dengan diiringi oleh kumpulan Orkes Nirwana. Azizah pernah merakamkan tiga EP solo dan popular menerusi lagu:
* Syurga Idaman;
* Pergilah Kandaku; dan 
* Dikaulah Harapanku.

## Kematian
Datin Azizah menurut laporan beberapa media menghidap pelbagai komplikasi antaranya kencing manis, darah tinggi, jangkitan kuman dalam paru-paru dan kanser pangkal rahim yang dikesan sejak awal tahun 2013. Datin Azizah Mohamad, kembali ke Rahmatullah pada tepat jam 11.26 malam, Jumaat 26 April 2013.

## Album

## Lagu-lagu
* Pergilah Kanda
* Syurga Idaman
* Bahagialah Hendaknya
* Dikaulah Harapanku. 

## Rujukan
  

## Pautan luar
* Azizah Mohamad
Othman Hafsham

**Othman Hafsham** (lahir; **Othman bin** Haji **Shamsuddin**; 18 Disember 1939) merupakan seorang pengarah filem, pelakon dan penulis skrip Malaysia. 

## Kerjaya
Beliau merupakan lepasan dari London School of Film Technique dan Guildhall School of Music and Drama di London. Beliau memulakan kerjaya pada tahun 1968 sebagai pengarah filem di Filem Negara Malaysia dan seterusnya ditawarkan jawatan sebagai penerbit televisyen di Radio Televisyen Malaysia. Setelah meletakkan jawatan di RTM, beliau menceburi bidang pengiklanan dan pernah berkhidmat di syarikat Pearl & Dean Sendirian Berhad (kini dikenali sebagai UPD Sdn. Bhd. pemilik Media Prima) sebagai pengarah pengiklanan. 

Beliau telah mengarah dan menerbitkan siri "Pi Mai Pi Mai Tang Tu" selama 15 tahun di TV3. Beliau juga telah menerbitkan rancangan "2+1" di TV3.

Hafsham juga memiliki 2 syarikat penerbitannya, Cinematic Sdn. Bhd. dan Cinematic Pictures Sdn. Bhd. untuk filem sahaja.

Beliau telah dinobatkan sebagai Tokoh Seri Angkasa melalui Anugerah Seri Angkasa tahun 2024.

## Filemografi

### Filem

### Drama

### Telefilem

### Televisyen

### Drama web

## Anugerah dan penghargaan

## Rujukan

## Pautan luar
*
Kumpulan Fan Club

**Kumpulan Fan Club** merupakan kumpulan penyanyi dari New Zealand yang juga dianggotai oleh Aishah. Album nyanyian Aishah bersama Fan Club iaitu Sensation telah menaikkan namanya sebagai penyanyi wanita pertama Malaysia yang berjaya ke peringkat antarabangsa. 

Aishah & The Fan Club mempunyai dua buah album yang dihasilkan sekitar lewat 1980-an, yang berjudul Sensation dan Respect The Beat. Antara lain lagu-lagu yang mendapat perhatian menerusi kedua-dua album ini ialah Sensation, Call Me, Paradise dan beberapa buah lagi. 

Sayangnya, selepas penghasilan Respect The Beat pada tahun 1989, Aishah tidak lagi menghasilkan album bersama The Fan Club. Sebaliknya penyanyi yang mempunyai kekuatan vokal luar biasa ini kembali ke tanahair dan mengukir nama sebagai penyanyi tempatan yang cukup berjaya dengan lagu-lagu Melayunya.

## Album

* Sensation (1988)
* Respect The Beat (1989)

## Lagu

# Sensation
# Don’t Let Me Fall Alone - pernah menduduki tangga kedua di carta Billboard 100 pada 1989
Qings & Kueens

Kumpulan **Qings & Kueens ** merupakan sebuah kumpulan pemuzik dan penyanyi yang aktif di Malaysia.  Kumpulan ini menyampaikan lagu-lagu Melayu. 

## Ahli-ahli
Kumpulan Qings & Kueens merupakan satu kumpulan muzik bawah tanah di Malaysia. Anggotanya terdiri daripada :-
# Paul Chuah. Pemain gitar. 
# Vima aka Bono. Penyanyi.
# Jerry. Pemain dram.
# Kelvin. Pemain bes.

Paul merupakan pemain gitar yang meminati semua jenis muzik yang tidak boring seperti rock, pop, funk, jazz, kristian, klasik rock, nu-rock. Bermain gitar elektrik Yamaha Pacifica 812W dan sekarang menggunakan Zoom GFX 8(baru!! dipertingkatkan dari GFX707).

Vima aka Bono meminati kumpulan U2. Suka makan pedas.

## Diskografi
## Album
*

### Lagu-lagu
* 

## Pautan luar
* http://www.qingsandkueens.com/
Moodswings (kumpulan muzik)

Kumpulan **Moodswings ** merupakan sebuah kumpulan pemuzik dan penyanyi yang aktif di Malaysia.  Kumpulan ini menyampaikan lagu-lagu Melayu. 

**Kumpulan Moodswings** bermula pada Jun 2002 secara suka-suka.  Pada mulanya dikenali sebagai kumpulan Leprosy. 

## Ahli-ahli
Anggotanya ialah :-
# Myrza 
# Ian bass
# Simon Pemain gitar utama.
# Moses pemain drum.

Simon kemudian meninggalkan kumpulan ini. Ian kemudian keluar disebabkan pelajarannya digantikan oleh Tricia. Selepas itu Tricia diganti oleh Adi.

# Myrza 
# Adi bass
# Moses pemain drum.

## Diskografi
## Album
*

### Lagu-lagu
* 

## Pautan luar
Sistem pernafasan

**Sistem pernafasan** adalah sistem biologi semua organisma yang membabitkan pertukaran gas. Malah tumbuhan juga mempunyai sistem pernafasan, mengambil gas karbon dioksida dan mengeluarkan oksigen ketika siang.

Sistem pernafasan manusia mengandungi :

* Saluran pernafasan (*nasal passage*), di mana udara dilembabkan dan tempat deria bau berfungsi.
* Farinks, kawasan umum di belakang mulut di mana udara, makanan dan air lalu
* Larinks, atau peti suara
* Trakea, saluran udara yang bersambung kepada bronchi
* Tiub bronkus, yang membawa udara dari dan kepada paru-paru
* Bronkiol, cabang bronkus yang menyebarkan udara ke alveoli
* Alveolus, kantung akhir di mana berlaku pertukaran gas.

Alveolus dan bronkiol membentuk paru-paru. Udara bergerak keluar masuk dari paru-paru oleh pergerakan sangkar kerangka (*rib cage*) dan diafragma, yang mengembangkan paru-paru untuk menarik udara masuk dan mengempiskan paru-paru untuk menolak udara keluar. Model bagaimana paru-paru berfungsi boleh dibina dengan menggunakan jar loceng. 

Terdapat empat asas mengukur isipadu paru-paru:

* Isipadu pasang surut (*tidal volume*) (TV): isipadu udara pernafasan biasa seseorang itu.
* Isipadu pernafasan simpanan (*inspiratory reserve volume*) (IRV): isipadu maksimum udara yang boleh disedut, tambahan kepada isipadu sedutan biasa.
* Isipadu simpanan hembusan (*expiratory reserve volume*) (ERV): isipadu maksimum udara yang boleh dihembus, tambahan kepada isipadu hembusan biasa.
* Isipadu baki (*residual volume*) (RV): jumlah udara yang tinggal di dalam paru-paru dan tidak dapat disingkirkan (Isipadu udara yang kekal dalam paru-paru selepas hembusan maksimum).

Dari isipadu ini, beberapa kapasiti penting juga boleh dikira:

* Kapasiti paru-paru sepenuhnya (*total lung capacity*) (TLC): isipadu paru-paru sepenuhnya (isipadu udara dalam paru-paru selepas sedutan maksimum).

  TLC = IRV + TV + ERV + RV

* Kapasiti baki berfungsi (*functional residual capacity*) (FRC): jumlah udara tinggal di dalam paru-paru selepas pernafasan normal dihembus keluar.

  FRC = ERV + RV

Haiwan boleh bernafas dengan pelbagai cara. Organ pernafasan haiwan terdiri daripada paru-paru, insang, liang pernafasan dan kulit. Terdapat beberapa jenis haiwan yang menggunakan cara lain untuk bernafas. Serangga air dan labah-labah air membawa bekalan udaranya sendiri dalam bentuk gelembung udara. Larva dan pupa nyamuk menggunakan tiup pernfasan untuk bernafas. Tumbuhan pula bernafas melalui stoma. Stoma ialah liang-laing seni yang terdapat pada daun. Stoma lebih didapati di bahagian bawah daun. Gas oksigen diserap masuk dan gas karbon dioksida dibebaskan melalui stoma. Pada sesetengah tumbuhan, stoma terdapat juga pada bahagian batang muda. Tumbuhan juga boleh bernafas melalui liang pernafasan yang terdapat pada bahagian ranting dan batang. Tumbuhan yang hidup di dalam air bernafas melalui ruang udara yang terdapat bahagian batangnya. Pokok bakau yang hidup di kawasan tanah berlumpur bernafas melalui akar pernafasan. (pneumatofor)